Minn L- Imżebbel . . . il- pulċinell ta' Ġeżebel . . . " Il- qawwa ta' Satana fuq l- immaġinazzjoni rieqda tagħna hija tassew tat- twerwir . " - Bertrand Russell ( L- Inkubu tat- Teologu ) Karl Marx : Filosofu Ġermaniż b' dixxendenza Lhudija ; 55 sena ; moħħ enċiklopediku ; iddedika ħajtu biex jidfi lill- Klassi tal- Ħaddiema , l- iżjed permezz tal- filosofija . Thomas Rooney : Tifel minn familja proletarja ; 12 -il sena ; ftit li xejn mar skola għax kellu joħroġ jaħdem kmieni biex imantni lil ommu li hija armla pulpetka ; jaħdem ġo fabbrika tat- tessuti . Post u Data : Flat bi tlett ikmamar f' Soħo , Londra ; 6 ta' April , 1874 . Kamra tas- sodda ; sodda mqallba ; fl- isfond daħk ħafif , infiħ u riħa taqsam ta' miżża . Jenny : . . . imma xi waħda tajba nkun irridha kultant . Sewwa jgħidu , tikber u ma tibqax l- istess . U issa aħna m' għadniex żgħar hux . ( Tilbes il- ħwejjeġ ta' taħt ) M' għadx għandi xi għoxrin jien . ( Taparsi jfittex il- qalziet ) Jenny : Imma xorta għadek nejjieki . . . ( Tibda tifrex is- sodda ) Imma kos , kif jispiċċa l- bniedem … Filli ibiegħ is- saħħa u filli xejn ! Karl : Ħeqq , għadda dak iż- żmien meta kont issejjaħli " my little wild boar ! " ( Jidħak ) Jenny : ( Tidħak ukoll ) Kieku ngħidlek hekk illum , naħseb li nkun qiegħda nitmellaħ bik , qalbi . Mhux hekk ? ( Tidħak ħafna ) Karl : U le … ( Jidħak , iżda jħossu kemmxejn imbarazzat ) Ġej bil- wild boar ! Mur ġibni ! Lanqas ħaqq min jismagħni ! ( Tidħak iżjed ) Karl : ( Jisserja ) Jenny : U int ħa tibqa' hekk ? ! Mhux aħjar tmur tilbes xi ħaġa int ! Karl : ( Jisserja iżjed ) Liebes jien . Qisek xi statwa mfattra ta' David ! ( Tidħak ) ( Jippoppa sidru ) Dażgur li liebes ! Jiena liebes il- libsa tan- natura . Ma togħġbokx ? ( Jiftaħ idejh ) Jenny : ( Tipprova żżomm id- daħk ) ( Jiftaħ iżjed idejh ) Stajt għaddejtha naqra ta ! ( Tinfaqa' tidħak ) Karl : U mur ħudu aqqalla f' sormok ! ( Imma jidħak ukoll ) Jenny : Ħeqq , mhux hekk għadni kif għamilt ftit ilu ? ( Tkompli tidħak waqt li tilbes ) Karl : ( Jidħak u jħossu tassew maskili ) ( Tidħak daħk kważi isteriku ) Karl : Ħa nara nsibx il- qalziet ta' taħt . ( Taparsi jfittxu ) Jenny : Eh bilħaqq ! Jenny : Dak xi ħmieġ ta' qalziet ta' taħt kellek il- bieraħ ! Madonna , taf kemm domt nogħrok fih ! Karl : Ija , ija … għax kont insejt inbiddlu l- aħħar darba . ( Jibda jilbes ) Karl : Ħarbitli boqqa u lanqas indunajt . ( Jidħak sfurzat ) Ejja għoqod ħej ! ( Tidħak bih ) Karl : Isma' isma' , ħallik mid- daħk . Fejn poġġejtuli dak ? Dal- għodu fittixtu u lanqas rajtu . Karl : Għala ? Jenny : Għax tant għoroktu li ċarrattu ! U darba oħra narmih mill- ewwel ! Dik x' mandra ħallejt hemm ! Saħħti m' għadhiex li kienet ta ! Karl : Ħeqq . . . u lanqas tiegħi kieku . Jenny : ( Minn taħt l- ilsien ) U żgur , sirt qisek għoxxi ! Karl : Imma msomma ta , ħabat tajjeb li ċarrattuli . ( Jitbissem ) Karl : Ħeqq mela . Jenny : U għaliex ? Karl : Għax issa għandi l- unur ngħid li marti anke fi xjuħiti baqgħet iċċarratli l- qliezet ta' taħt ! ( Jidħak ) ( Iddoqq il- qanpiena maħnuqa tal- bieb ta' barra ) Jenny : ( Tidħak ukoll ) Karl : Naħseb ġie xi ħadd . Tgħid Friedrich ? Karl : Ma nafx kemm . Jenny : Mur iftaħ . Jiena sejra ninħasel u nilbes xi ħaġa sura . ( Toħroġ mill- kamra , timxi ftit laġenba ) Karl : ( Jibda miexi lejn il- bieb ) Mhux suppost Friedrich għax dak għada fil- għodu kellu jasal minn Manchester . Jenny : ( Mill- kamra tal- banju ) U la nlesti jien idħol inħasel int ta ! Ara ma terġax tiġi tintefa' ħdejja b' dik ir- riħa t' inċova ! . . . U rranġa dik id- daqna ! ( Terġa' tinża' u tidħol tinħasel ) Karl : ( Ikompli miexi lejn il- bieb ) U le . Mela jien xi maħmuġ ! ? Jenny : Tiċċajta intx ! Naħseb għandek riħa ta' vopi ġo ħalqek ! ( Tidħak waqt li tinħasel ) Kamra li fost użi kwotidjani oħrajn tintuża bħala living room ; imbarazz u abra ma' kullimkien ; inkwatru ta' Hegel imwaħħal mal- ħajt . Karl : ( Jiftaħ il- bieb ) Ara min hawn ! Idħol . Idħol . Karl : U idħol ejja ! Thomas : ( Jidħol ġewwa ) Karl : Allura Thomas , xi tgħidli sabiħ ? Jenny : ( Mill- kamra tal- banju ) Min ġie ħanini ? ( Jenny tibda tilgħab weħidha bil- mod ) Karl : Ġie Thomas , it- tifel ta' Carol . ( Jimxu għal ġewwa ) Jenny : ( Lilha nnfisha ) Ħeh , imn ' alla mhux Friedrich . Hekk jew hekk il- lejla qiegħed hawn ma' sormi dal- madonna . Nispera li ma nerġax insibu f' sormi għada … lil Karl ċioè ! ( Tidħak ) Jenny : Għidlu jgħaddi . Għidlu jidħol . Issa kif inlesti niġi sa ħdejkom . ( Tkompli tilgħab ) Karl : ( Lil Jenny ) Irranġa . M' għandekx għaġġla . Karl : X' ġabek ' l hawn ? Thomas : Għax Jenny jumejn ilu sellfitni żewġ xelini biex nirranġa ż- żarbun , għax kien tqattgħali xi ftit ix- xogħol . U ġejt nagħtihomlha . Thomas : Imma la s- sinjura mħabbta , nista' nagħtihom lilek . Karl : U ħallik miż- żewġ xelini sabiħ ! Thomas : U le sinjur ħa ! Dawn tagħkom hux . ( Inewwillu l- flus ) Karl : U le żommhom żommhom . Naħseb li jkollha bżonnhom il- mama . B' żewġ xelini ' l hawn , u żewġ xelini ' l hemm , fejn aħna se nibqgħu ta ! ( Ifaqqa' daħka kbira ) Thomas : Ija imma jien niddejjaq hekk . . . Karl : Tinkwieta xejn . Żommhom , żommhom . Thomas : Kollox sew mela , imma għidilha lis- Sinjura . Karl : Mela , ħalli f' idi , ħalli f' idi . Karl : Diġà sejjer ? U le għoqod naqra oħra . Noqogħdu nitkellmu ftit . Kos , aħna ma tantx niltaqgħu hux , avolja ġirien . Karl : Poġġi ftit . Poġġi . Thomas : ( Ipoġġi ) Iva vera . Jien qiegħed inkun ħafna għax- xogħol . Ma tantx inkun barra . Karl : Ħeqq ! Thomas : . . . u inti , tkun imħabbat ħafna tikteb l- istejjer ġieli tgħidli s- sinjura . Jiena ma tantx nifhem , sinjur . Karl : U ħallik minn Sinjur ! Mhux qiegħed tara kemm aħna sinjuri hawn ġew ! Kollox se jaqa' u ma jaqax ! ( Jidħak ) Thomas : Imma ommi hekk tgħidli biex ngħidilkom lilek u lill- imgħallem . Karl : Eh ix- xogħol ! Ix- xogħol ! Ix- xogħol ! ? Kif int sejjer ? Dejjem l- istess storja . Anzi dan l- aħħar ġew erbat ti tfal daqsi u ġieli jkolli ma' min ngħid kelma . Karl : Meta jkollok ċans ! Ftit ikolli ċans . Karl : Ħeqq ! Hemm aħna ! Thomas : Imma x' tagħmel la ġejna fqajrin ! ? Karl : Ehhh sieħeb … ħajja miżera din tagħna … tassew ħajja miżera … Karl : Xi darba , għad neħilsu minn dawk il- ktajjen li qegħdin ijassruna . Xi ktajjen huma ? Karl : Tax- xogħol hux . Thomas : Imma sa fejn naf jien aħna ma nagħmlux ktajjen . Aħna ħwejjeġ nagħmlu ta . Karl : Il- ktajjen ibni … dir- realta' kiefra li qiegħda tikolna minn ġewwa . Dawk il- ktajjen tal- kapital ! Dawk il- ktajjen li kien ħolom bihom Rousseau ! Karl : Ħeqq miċ- ċwieċ ma kienx żgur ! Karl : Imma xorta għandi diverġenzi ideoloġiċi miegħu . Thomas : X' għandek miegħu ? Karl : Rousseau kien fehem , imma ma fehemx biżżejjed . Karl : U forsi għalhekk ma tantx insemmih . Imma kos , qiegħed tfakkarni ara … xi darba nirreferi naqra għalih . Ma rridx immut u xi ħadd jgħid li kont insejtu . Imma bħalissa , bħalissa għandi affarijiet oħra fuq moħħi . Thomas : ( Xi ftit konfuż ) Ġurnata tajba u tnejn ħżiena . Kultant ninkwieta għax meta nkun għax- xogħol ma jkun hemm ħadd jieħu ħsiebha . Karl : Dażgur , dażgur . Thomas : U jien mix- xogħol ma tantx inkun nista' nillarga , għax l- imgħallem ma jiħux gost . Karl : Ħeh , ħalli għalih lil dak il- parassita li għandkom ! ( Iqum ifittex il- pipa ) Thomas : Ħeqq , x' tagħmel ! ? Karl : Mhux ta' b' xejn li ħuh qasssis dak il- wiċċ ta' Ġaħan idjota ! Thomas : ( Jidħak ) Karl : Imma ħa ngħidlek ta ! Ħadd wara Ħadd , tasal ta' kulħadd ta ! Jarah sormu għad dak ! Jarah għad ! Thomas : Allaħares le ! Daqs kemm hu kbir ! Karl : ( Jidħak ) Tajba din ! . . . ( Ikompli jidħak u jimla l- pipa ) Imma ara , la qiegħed tgħidli hekk , issa ngħid lil Jenny biex kultant tmur tittawlilha ftit lil ommok . Thomas : Ija , ilha ma tiġi ftit . Tieħu gost biha ommi . Jenny kienet xi ftit ma tiflaħx ukoll dan l- aħħar . Miskina dejjem tagħti f' dawn iż- żewġ ti kmamar dik . ( Jixgħel il- pipa ) ( Jenny tkompli tagħti ) Thomas : Ħażin . Karl : Heqq , jiena mhux li qed inħossni f' sikkti wisq dan l- aħħar lanqas . Thomas : Strieħ hux . It- tabib dejjem hekk jgħidilha lil ommi meta jiġi . Karl : Nixtieq kieku . Imma ma tantx nista' bħalissa . Imħabbat . Imħabbat ħafna bħalissa . Xi ktieb minn tiegħek ? Ma tafx bih int ? ( Iħares lejh xi ftit biċ- ċiera ) Karl : Ħriġtu xi seba' snin ilu . Karl : Issa qiegħed naħdem fuq it- tieni u t- tielet volum . Thomas : Fadallek ħafna ? Imma għejjejt madonna . Imn ' alla jkun sieħbi Friedrich jiġi jagħtini daqqa t' id . Fejn ma nlaħħaqx jien , ikompli hu , taf int . Ħafna aktar milli forsi taħseb . Thomas : Fuq xiex inhu l- ktieb ? Karl : Id- Das Kapital huwa analiżi wiesa' u profonda tal- kapitaliżmu u tat- teoriji ta' l- ekonomisti ta' qabli u ta' żmieni , bħal Adam Smith u Benjamin Franklin , fost oħrajn . ( Jerġa' jixgħel il- pipa u daħna goffa tgħattilu wiċċu ) U naħseb li aħna lkoll issa wasalna f' punt kruċjali fl- istorja . ( Is- sħaba titwessa' ) Thomas : Mela fuq xiex inhu ? Karl : Dwar il- prattiċi tal- kapitaliżmu u l- effetti devastanti tiegħu fuqna lkoll . Qattajt ħajti kollha nikteb dwarhom , imma issa naħseb li bih dan vera lħaqt il- quċċata . Naħseb li issa tassew ħriġt lill- filosofija mill- isqaq . U anke l- istil tal- kitba tat- teżi , din id- darba huwa aktar mexxej u għalhekk tinftiehem ferm iżjed . U hekk aħjar għax dan tassew xogħol importanti li kulħadd għandu jaqra . Thomas : Naħseb li jrid ikollok ħafna skola biex tifhmu imma ! Dawn il- ħwejjeġ illum qiegħed jarahom u jħosshom kulħadd . Il- kapitaliżmu llum sar tassew vulnerabbli … iżjed minn qatt qabel . Mhux ta' b' xejn li l- qilla tiegħu qiegħda dejjem tiħrax . U iktar ma tiħrax inqas ikun fadallu ħajja . Meta l- kapitaliżmu jibda jikkarga sewwa , taf int , it- tmiem tiegħu ma jkunx wisq ' l bogħod . Nemmen li l- ġranet tiegħu huma mgħaduda . ( Jerġa' jixgħel il- pipa ) U hekk għandek temmen int ukoll eh , għax dan , fid- Das Kapital , jidher ċar . . . u evidenti . Thomas : Ma nafx ngħidlek . Karl : Dan l- istudju kien eżerċizzju eżawrenti tafx , imma ma jiddispjaċini xejn . Lanqas xejn . Naħseb li kif għedtlek , issa l- filosofija tiegħi tista' tinftiehem ħafna iżjed . Jekk xejn , issa hi iżjed strutturata u llostrata . Tillostra l- kotba sinjur ? Il- lostru jiswa' l- flus ta ! Karl : X' ma jiswiex il- flus fid- dinja tagħna ibni ! Kmieni stenbaħna wkoll ! Kultant lanqas nemmen li kellna nkunu propju aħna li nifhmu u nartikolaw dan kollu ! U issa wara dan , ħadd ma jista' jkun iżjed importanti minna . Għax aħna … Thomas : Mela laħħquk xi ħaġa sinjur ? Karl : . . . u terġa' aktarx id- Das Kapital hu l- aqwa biċċa xogħol li qatt ħriġt biha fil- karriera tiegħi ta' ħassieb u kittieb . Karl : Żgur li dan se jkun wieħed mill- pedamenti l- iżjed sodi u importanti fil- binja tad- dinja l- ġdida t' għada li aħna lkoll se nkunu qegħdin ngħixu fiha fil- futur qrib . Thomas : Mela m' aħniex se nibqgħu iżjed hawn ? ! Karl : Ħeqq , nispera li nkun għadni ħaj biex nara dan kollu jseħħ b' għajnejja . ( Lilu nnifsu ) Ma rridx li jiġrili bħal Mosè . X' se jiġri mela ? Karl : ( Jagħlaq għajnejh u jisserja ħafna ) Immaġina . . . Immaġina . . . Immaġina . . . Karl : Immaġina l- futur , futur aħjar . . . Dinja waħda , tagħna lkoll , maqsuma bejnietna lkoll , skond il- ħiliet u l- ħtiġijiet rispettivi tagħna . Dinja mingħajr dawk il- misħutin qassissin u s- sidien tal- kapital , dawk iż- żewġ forċini lesbiċi jitqallbu fl- istess sodda flimkien ! Dinja ġdida rridu aħna ! Dinja fejn il- bniedem jiġi l- ewwel u qabel kollox għax se npoġġuh mill- ġdid hemm fuq fil- quċċċċċċċataaaa ! . . . Karl : Xogħol , ġustizzja , libertà ! Fratellanza tal- bnedmin kollha ! . . . L- irġiel u n- nisa l- ġodda tas- Seklu Għoxrin , għa - le - nin , spalla ma' spalla , b' valuri sodi , b' viżjoni moderna , b' galbu iżda b' rieda , b' fiduċja u direzzjoni , jiskolpixxu ċ- ċiviltà ! Thomas : X' jagħmlu ? Ipixxu ? ( Jidħak ftit ) Karl : U mbagħad daqshekk ġuħ u għaks ! Daqshekk għatx ! Daqshekk mibegħda ! Kieku sew sinjur ! Karl : ( Iqum bil- wieqfa ) Ħu minnek , u minn ommok . . . Karl : Nies bħalek u bħal ommok ma jbatux iżjed . M' humiex se jibku iżjed . Thomas : Veru mhux se nibqgħu nbatu iżjed sinjur ? Karl : U hekk se jkun . Għoqod fuq kliemi . Kun af Thomas , li idea li jkun wasal żmienha ma trażżanha qatt u b' xejn ! Thomas : La qed tgħidu int … ( Xi ftit iżjed konfuż ) Fid- Das Kapital komplejt nuża l- mekkaniżmi bażiċi tad- dijalettika ta' Hegel , u s' intendi , kompljet nagħtiha forma dejjem iżjed materjali u prattika . Bil- Materjaliżmu Dijalettiku jien u Friedrich għamilna revoluzzjoni tremdenda u bla preċedent fil- ħsieb . ( Jiftaħ idejh u jgħolli rasu u jdejh ' l fuq ) Fil- kitba tagħna , hemm arma miċidjali li ma tfallix - tbassir preċiżissimu jissara ħa jinħeles biex jeħles lill- umanità draba għal dejjem minn dawn il- ktajjen li qegħdin ijassruha ! Thomas : ( Issa mitluf ) Eh ija l- ktajjen . . . ta' . . . ta' dak Rousseau , hux ? Karl : Il- ktajjen tagħna lkoll Thomas ! Thomas : Tagħna ? ( Jenny tħossha ħa tiġi u tibda tieħu ħafna nifsijiet fil- fond , iżda toqgħod attenta biex ma tantx tinstema' ) Karl : ( Jerġa' jiftaħ idejh ) Ifraħ Thomas ! Ifraħ ! Il- fidwa tal- bniedem hi fil- qrib ! Il- miżerja , l- isfruttar , il- moħqrija , l- inġustizzji , it- telfien tal- ġewwieni tagħna , ir- regħba għall- misħutin flus , is- sidien tal- kapital , il- pussess tal- makkinarju tal- produzzjoni mill- ftit għad- detriment tal- ħafna , in- niket , dak ir- rifuġju miskin tat- twemmin fieragħ fil- baħħ , ix- Xarabank u l- Kalamita u l- ħmerijiet ta' kull fil- għaxija tar- Radju Marija ! . . . u d- djufija , l- ipokrezija , il- korruzzjoni , l- injoranza , id- dmugħ u l- krib , u l- qrid tal- kotra . . . ( Jinżel għar- rkubtejh ) ( Jibda jidlam ) Karl : L- uġiegħ . . . hemm bżonn tas- serħan mill- uġigħ ! ( Jenny kważi waslet ) Karl : . . . u , u minn dik , minn dik il- mibgħeda ! ( Jiskot għal ftit u jqum bil- wieqfa ) Imma kollox , kollox irid jispiċċa - anke r- regħba u dik il- mibegħda li xerrdu fostna dawk il- qatta ġrieden tad- drenaġġ ! - dan kollu ibni , dan kollu għad ikun biss storja ! ( Jerġa' jgħolli jdejh 'l fuq ) Anzi Pre - Storja , għax daqt jispiċċa minn fostna ! Daqt tiġi dik il- mewġa li se twitti kollox ! Nista' wkoll nismagħha ! Qed inħossha ! Qed inħossha ġejja ! Ġejja ! Ġejja ! Ġejja ! ( U Jenny fl- aħħar tiġi ) Thomas : X' ġej ? X' qed tħoss sinjur ? ( Iċċassat bil- beraq ) Karl : U l- istorja , l- istorja tal- bniedem terġa' tibda ! Thomas : U mbagħad ? Karl : U mbagħad flimkien nibnu mill- ġdid ! ! Hemm spettru feddej li qiegħed iħuf fl- Ewropa - l- ispettru tagħna … Thomas : Mela vera hawn il- ħares ? ! Karl : L- ispettru tal- Komuniżmu ! Ħażin għax jien nibża' ! Karl : Tibżax ! Tibża' xejn ! Ejja ejja , għax issa jmiss lilkom eh . . . ( Jerġa' jixgħel il- pipa ) Mingħajr ir- rieda tagħkom il- ħaddiema ma jsir xejn . Issa tridu tkunu intom il- ħaddiema li tqumu mir- raqda . Hemm bżonn li xxammru l- kmiem ħa tmiddu naqra jdejkom eh ! Inkella ma nagħmlu xejn ! Thomas : Aħna ? Mela min jekk mhux intom ? Intom il- ħaddiema – il- klassi tal- ħaddiema - l- iktar forza progressiva li ħalaq alla ! … ( Jitfixkel ) erm . . . li hawn fid- dinja ridt ngħid , skużi , ħadt żball … Thomas : U ija , mhux xorta … ( Jgħolli ftit spallejh u jħares fil- vojt ) Karl : Int u sħabek il- ħaddiema . Thomas : Eh aħna xiex ? Karl : Ingħaqdu ! Ingħaqdu hux ! ( Jibda jippanikkja ) Thomas : Għalxiex ? Karl : Għax issa intom tridu tkunu li xxandru u xxerdu kitbietna u twettquha , b' dik ir- rieda deċiżiva tagħkom ilkoll flimkien ! Intom il- ħaddiema ! Intom kollha , u ħadd ħadd iżjed ! Intom tridu tkunu li ġġibu din il- bidla ! M' huwiex biżżejjed li ninterpretaw lid- dinja , Thomas . Le , dak mhux biżżejjed ibni ! Karl : ( Eċitat ) Irridu nirbħu dik il- ġlieda tal- klassi ! Irridu nirbħuha ! Ingħaqdu ! Tibżgħu xejn ! Ħa jibqa' demmkom jiġri sħun u tagħna r- rebħa fl- aħħar tkun ! Għax hemm bżonn ! Hemm bżonn ! U hekk se jkun ! . . . għax is- sewwa jirbaħ żgur għax kun af li issa l- bniedem xeba' … ( Jixraq , iħoss nifsu jinqata' u jibda jqaħqaħ ) Karl : ( Jonfoħ ) Iva , iva … Iva ( Jerġa' jsib in- nifs bil- mod ) X' kont qed ngħid ? Thomas : Ma nafx sew ta … Għandikun fuq xi ġlieda f' xi klassi u li rridu niġġieldu biex nirbħuha , hux ? Il- ġlieda tal- klassi – l- istorja ta' kwalunkwe soċjetà li qatt eżistiet sa mill- ibgħad żminijiet . Dejjem l- istess ! Thomas : Imma jiena m' għandix klassi ta . Jien skola ma mmurx . . . u sa fejn naf jien , ma għandi xi ngħid ma' ħadd … Karl : ( Jagħtih ħarsa ta' ħniena ) Eh ibni … ikolli ngħid . . . ikolli ngħid xi ftit aljenat inti . ( Jenny tqum mill- banju tonfoħ u tibda tixxotta . ) Distratt jiġifieri . . . Għandek kuxjenza falza , kif jgħid sieħbi Friedrich . Għalhekk ma tafx li tinsab f' nofs ġlieda storika . Int bħalissa parteċipi f' mument tassew tassew kbir , f' dik il- gwerra li se ttemm kull gwerra . Inti ma tafx għax aljenat , imma jien naf , għax lili xejn xejn ma jaħrabli . Thomas : Imma lili ma qaluli xejn . Se jiħduna niġġieldu ? ! Ġejja xi gwerra imma sinjur ? Karl : Il- gwerra ilha magħna Thomas ! Ilha magħna sa mir- revoluzzjoni industrijali . U magħna se tibqa' sakemm il- proletarjat jibqa' klassi fiha nnifisha . Hemm bżonn li intom ssiru klassi għaliha nnfisha . Mhux klassi fiha nnifisha tridu tkunu , imma klassi għaliha nnifisha ! Hemm differenza , u importanti din eh . . . Thomas : Jien naħseb aħjar immur ta . Karl : Imma din importanti . B' hekk biss tistgħu ssiru aġent ferm tal- progress . Klassi waħda – rieda waħda – gwerra waħda ! Klassi katalista tissara b' sodizza kontra s- sistema ka - pi - ta - lis- taaaaaaaaaaaaaa ! Gwerra lis- sidien tal- kapital ! Thomas : Imma aħna x' irridu nagħmlu eżatt sinjur ? Karl : Ingħaqdu f' għaqda waħda u minn hemm immexxu ! Qiegħed nimmaġinakom ara . . . . Nimmaġinakom , waqt li nisma' dik l- Eroicaaaaa ! Serbut interminabbli ta' suldati – suldati , suldati ta' l- azzar , mixjin , weqfin , b' determinazzjoni Spartana , mixjin , mixjin mixjin lejn il- ħelsien ! Lejn il- ħelsien ! Mixjin lejn il- ħelsien ! Lejn il- . . . ( Jerġa' jixraq sewwa ) Thomas : ( Jibda jippanikja ) Imma inti żgur kollox sew sinjur ? Tantx tkidd saħħtek ta ! Ikkalma ftit , ma tmurx titlagħlek il- pressjoni ! Karl : ( Jerġa' jsib in- nifs ) Kollox sewwa Thomas . Kultant hekk jiġrili . M' għandi xejn , m' għandi xejn . Thomas : Ħa mmur sinjur mela ta , għax ommi qiegħda tistennieni u għada rrid imbakkar għax- xogħol . Sellili għal ommok . ( Ikun se jaqbad miexi ' l barra ) Thomas : Għidli . ( Idur lejh ) Karl : Għamilli pjaċir żgħir . Għidli . F' xiex nista' naqdik ? Karl : Din li se ngħidlek issa hi xi ħaġa li int u sħabek tax- xogħol tridu tkunu tafuha sewwa . Ħa ngħidha likek biex terġa' tfakkarhielhom . Nimmaġina li diġà jafuha , imma tajjeb li jerġgħu jisimgħuha . Għidli . Karl : Mela … mela . . ( Ipoġġi bil- qegħda u jerġa' jixgħel il- pipa ) Ara Thomas , intom il- ħaddiema m' intomx ulied il- borgeżija . Il- kundizzjonijiet u l- mekkaniżmi interni tas- sistema kapitalista fihom innfushom , tridu jew ma tridux , tgħaqqadkom flimkien u trawwem fikom kuxjenza kollettiva . Hija propju din il- qagħda tagħkom li tifformalkom din il- kuxjenza ; l- ewwel bħala individwi u mbagħad bħala klassi waħda … b' ideoloġija waħda … Karl : U ladarba intom ilkoll qegħdin fl- istess ilma , ma jistax jonqos li l- kuxjenza tagħkom , għad li hi xi ħaġa personali , maż- żmien issir waħda kollettiva . Hi xi ħaġa li tinsab ta' bil- fors fikom ilkoll , u tkunu tassew boloh jekk ma tisfruttawhiex biex tqumu flimkien kontra l- isfruttar tas- sidien tal- kapital . Għalhekk tridu tingħaqdu , għax mingħajr għaqda m' intom xejn ! Kull ma tkunu materja prima f' idejn is- sidien tal- makkinarju tal- produzzjoni . Sempliċiment għodda f' idejn il- borgiżi . Magni tax- xogħol . U din , din mhix ħajja . Karl : Issa … mela . . . hawn il- qofol ta' kollox , huwa proprju l- konflitt tal- klassijiet . Thomas : Iva għedtli xi ħaġa fuq il- klassijiet l- ewwel . Karl : Ara , jien u Friedrich intraċċajna dawk il- liġijiet universali li huma omnipreżenti f' kollox . Aħna , biex niftehmu , insejħulhom il- liġijiet tal- Materjaliżmu Dijalettiku . Thomas : X' jiġifieri ? Karl : Il- kelma dijalettika ġejja mill- Grieg - diagestai - li tfisser tiddiskuti , tiddibatti , tmeri , tikkontradixxi eċċetera eċċetera . Thomas : Ma nafx bil- Grieg sinjur . Karl : L- arti u x- xjenza tad- dijalettika oriġinat mill- Greċja Antika . Platun , Sokrate u Zenone kienu fost dawk il- Griegi li kienu ħassieba dijalettiċi . Tassew ta' l- għaġeb il- Griegi ! Kemm hi kbira l- Greċja hux ? ! Qatt ma mort sinjur . Karl : Kbar kienu l- Griegi … Ħafna kbar . . . Mhux daqsna imma xorta kbar . ( Jerġa' jixgħel il- pipa ) Imma x' aktarx li ħadd minnhom ma laqat il- musmar fuq rasu daqs Eraklitu , li kien qal li kull ma jeżisti huwa fi stat jew proċess ta' bidla kontinwa , bla heda , ma taqta' xejn . Dawn il- liġijiet tad- dijalettika jiggvernaw l- iżvilupp tan- natura , ta' l- istorja , tas- soċjetà u saħansitra tal- ħsieb u tax- xjenza . Il- kontradizzjoni , jew in- negazzjoni tan- negazzjoni , hi dak il- fulkru prinċipali li jreġi kollox . Thomas : Iva veru għandek raġun , imma issa jiena naħseb aħjar immur . . . Karl : Stenna sekonda , stenna , għax din se tiġu bżonnha wkoll . Ta' l- aħħar din … Hegel , li kien għalliem tiegħi , dan kien fehmu qabli , imma , madonna kien , wisq , wisq mitluf iħuf fis- sħab ta' l- Idealiżmu . Ma seta' qatt japplika dawn il- ħsibijiet għad- dinja materjali ta' madwarna . Kien wisq , wisq moħħu fis- sħab madonna … Thomas : Kien iħobb ix- xita forsi . Karl : L- idea tiegħu kienet brillanti ta , anzi brillantissima … imma , imma , imma , kienet qiegħda rasha ' l isfel , u għalhekk , kienet inutli hux … moħlija … u m' hemmx xi ngħidu , ftit li xejn prattika wkoll . U dan Thomas , dan fl- istorja tal- ħsieb kien tassew korriment kolossali , kif kien irrimarka tajjeb sieħbi Friedrich . Imma korra xi ħadd ? Karl : Imma kun af Thomas , li dan ma jnaqqas xejn mill- ġenju ta' Hegel eh ! Il- filosofija tiegħu hi monument kolossali ta' l- ispirtu kbir u nobbli li kien ħasibha u sawwarha ! ( B' ton kważi ta' theddid ) Min kien qatt kien ikbar minn Hegel ! Xi Platun bil- forom u r- Reppublika u l- ħmerijiet ! Lanqas biss kien jaf li jaf li qiegħed jgħix f' dinja ! ! Jew xi Tumas Akwinu bil- qaħba Summa u Kristijiet ? ! . . . Karl : ( Irrabjat ) Mijiet ta' snin niktbu u nitgħallmu l- imbarazz ! Metafiżika skaduta ! Epistemoloġija tal- fatati u Teoloġija kretinaaaaaa ! X' inhija l- morfina ħdejn dan l- opju li njettawlna ? ! B' dawn irridu nimxu 'l quddiem aħna ? Imma xi darba , xi darba , kollha għad jintesew dawn il- qatta inkompetenti taaaaaaaaaa ! ( Irrabjat iżjed ) Ħadd ! Ħadd minnhom ma kien 'l fuq minn Hegel ! Thomas : ( Imwerer iżda iżjed iċċassat ) Karl : Mela għid warajja Thomas ! Ejja ngħidu flimkien . . . ( Jidritta ruħu ) Hegel ! . . . Jenny : ( Tgħajjat mill- kamra tal- banju ) Cadavere ! ( Tidħak ) Karl : ( Ma jismagħhiex . . . u mn ' alla ! ) Karl : Ejja għid miegħi ! Karl : U mela hekk ħa ! Jenny : ( Terġa' għajjat mill- kamra tas- sodda ) U x' ix- xjaten tgħarrqek qed tgħajjat hemm barra int ! ! ! Lanqas ħaqq min jisimgħek qisek miġnun ! Karl : ( Ma jweġibhiex u jpoġġi bil- qegħda ) Hekk mela ! ( Jikkalma ) Imma toqgħod tgħid hux . . . Mn ' alla . . . mn ' alla konna jien u sieħbi Friedrich li … ( Jieqaf jaħseb ) … poġġejna l- idea ta' Hegel f' postha , fejn għandha tkun , fuq saqajha . . . għal fehim u s- servizz ta' kulħadd . Ma stajniex nibqgħu sejrin hekk . Issa nistgħu nifhmuha faċilment , u fuq kollox , nużawha kif imiss . ( Jerġa' jieqaf jaħseb ) Thomas : ( Jiċċassa ) Karl : Thomas , il- Materjaliżmu Dijalettiku , u l- Materjaliżmu Storiku , huma l- ġebla tax- xewka tal- filosofija tagħna u tal- ħelsien tal- proletarjat dinji , li nemmnu li għandu jseħħ ma jdumx . U għalhekk , intom il- ħaddiema , intom dawn tridu tkunu tafuhom sewwa . . . fuq ponot subgħajkom jekk jista' jkun . . . ( Jerġa' jixgħel il- pipa ) Tridu tkun lesti u magħqudin għal kwalunkwe eventwalità . Isimgħu sew minni . Karl : Imma issa daqshekk . Naħseb li . . . li dan għal- lum biżżejjed . Thomas : Ija ija għax daqt jidlam . Twassaluli dan il- messaġġ , għada fil- għodu , meta tmur għax- xogħol ? Thomas : Ngħid lill- imgħallem li trid tkellmu jiġifieri ? ( Kemmxejn irrabjat ) Ara l- ieħor x' jiġi jgħidlek ukoll ! Karl : Lill- ħutna l- ħaddiema hux ! ( Tidħol Jenny , bi tbissima ) Jenny : Hemm hu ! Reġa' qabadha hu ! Ħaddiema u mhux ħaddiema ! Karl : U oqgħod int ! Min qabbżek fin- nofs lilek ? ! Qed nibgħat miegħu messaġġ importanti . Jenny : U ħallih tifel madonna ! Ara kif iċċassajtu ħa ! Ħadtlu rasu naħseb ! Mhux biżżejjed ħadt tiegħi u ġennint lit- tifla ! Karl : U inti tindaħalx ! Int fejn tifhem bħalek ! ? Int f' xi dramm ta' Shakespeare jew tal- Bronk tifhem ! Jenny : U mmur ' l hemm ja żmagat ! U ara x' se ngħidlek . Għada fil- għodu itlaqli 'l barra ta , għax irrid naqla' qalgħa t- tapiti ! Karl : Iva qiegħda tfakkarni ara , għada għandi qadja importanti fil- għodu . Karl : Jekk Friedrich jilħaq jiġi qabli għidlu jgħaddi tard wara nofs in- nhar għax ma nafx kemm se ndum . Jenny : ( Lilha nnifisha ) U mela tant aħjar ! Dażgur li ngħidlu jgħaddi . Ħalli f' idi sabiħ . ( Titbissem filwaqt li tirranġa xagħrha ) Karl : Twassaluli dan il- messaġġ , Thomas ? ( Jenny toħroġ mill- kamra ) Karl : ( Jieqaf jaħseb ftit ) Ara tridx niktibulek malajr , għax forsi tinsa xi ħaġa . Stennieni ħa niktiblek nota ta' malajr u aqrahielhom . Ma tantx mort skola . Karl : Eh iva bilħaqq . ( Jieqaf jaħseb ) Thomas : Jiena m' iniex bravi bħalek . ( Ibaxxi rasu ) Int m' intix injorant ta , u dan li qiegħed ngħidlek ma tridx tkun xi filosofu biex tifhmu . Affarijiet ta' kuljum dawn . Mhux hekk ? Karl : Ara ħa niktiblek nota malajr . Jekk tiġi f' diffikulta , għaddiha lil xi ħadd minn sħabek . M' għandekx ikollok problemi . . . Naħseb hekk aħjar , x' taħseb ? Thomas : ( Jerġa' ma jweġibx ) Karl : ( Ħosbien ) . . . Donnok m' intx se taqdini hux ? Thomas : ( Jerġa' ma jweġibx ) Karl : ( Ħosbien ) . . . Thomas : Sinjur , jien mhux għax ma rridx … Thomas : Imma inti veru taħseb li aħna qatt nistgħu nifhmuh dan kollu ? ( Jenny titfi d- dawl u tidħol torqod ) Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .